**REGLUGERÐ**

**um hámarksverð fyrir lúkningu símtala.**

1. gr.

*Gildissvið og markmið*.

Reglugerð þessi gildir um fjarskiptafyrirtæki og fjarskiptanet í skilningi laga um fjarskipti, nr. 70/2022. Hún gildir um lúkningu símtala í bæði farnetum og föstum netum innan Evrópska efnahagssvæðsins, svo og við þriðju ríki að uppfylltum nánari skilyrðum.

Með reglugerðinni er kveðið á um hámarksverð fyrir lúkningu símtala, þ.e. heildsöluverð sem fjarskiptafyrirtæki tekur fyrir að tengja endanotanda í sínu fjarskiptaneti við endanotanda í öðru fjarskiptaneti sem efnir til símtals.

2. gr.

*Innleiðing.*

Með reglugerð þessari öðlast gildi hér á landi eftirfarandi reglugerð sem vísað er til í XI. viðauka samningsins um Evrópska efnahagssvæðið, með þeim breytingum og viðbótum sem leiða af XI. viðauka samningsins, bókun 1 um altæka aðlögun og öðrum ákvæðum samningsins: Framseld reglugerð framkvæmdastjórnarinnar (ESB) 2021/654 frá 18. desember 2021 supplementing Directive (EU) 2018/1972 of the European Parliament and of the Council by setting a single maximum Union-wide mobile termination rate and a single maximum Union-wide fixed termination rate, sem birtist í \_\_\_\_\_\_\_\_\_\_\_\_\_\_\_\_\_\_\_\_, sbr. ákvörðun sameiginlegu EES-nefndarinnar nr. \_\_\_/2022 frá \_\_. \_\_\_\_\_ 2022.

3. gr.

*Eftirlit og viðurlög.*

Fjarskiptastofa hefur eftirlit með framkvæmd laga um fjarskipti, nr. 70/2022, þar á meðal að því er varðar hámarksverð fyrir lúkningu símtala, sem nánar eru útfærðar í reglugerð þessari.

Um framkvæmd eftirlits, aðgang Fjarskiptastofu að upplýsingum og úrlausn deilumála fer samkvæmt lögum um Fjarskiptastofu, nr. 75/2021.

Brot á reglugerð þessari varða viðurlögum samkvæmt ákvæðum XV. kafla laga um fjarskipti, nr. 70/2022.

4. gr.

*Heimild og gildistaka.*

Reglugerð þessi er sett með heimild í 2. mgr. 53. gr., sbr. 107. gr. laga um fjarskipti, nr. 70/2022, og öðlast þegar gildi.

*Háskóla-, iðnaðar- og nýsköpunarráðuneytinu, \_\_ \_\_\_\_\_\_\_ 2022.*

**Áslaug Arna Sigurbjörnsdóttir.**

*Ásdís Halla Bragadóttir.*